7 Nasihat

"7 Nasihat" merupakan lagu nyanyian Dato' Sri Siti Nurhaliza duet bersama Kmy Kmo dan Luca Sickta yang dikeluarkan pada 20 Februari 2020. Lagu ini ialah hasil nukilan sepenuhnya oleh Kmy Kmo & Luca Sickta. "7 Nasihat" berpaksikan kepada elemen muzik kemelayuan dan bait-bait lirik turut melambangkan kesantunan orang Melayu dalam memberi kritikan sosial menggunakan bahasa kiasan. Ia dikeluarkan sebagai single keempat untuk album ke-18 Siti, ManifestaSITI2020 yang dikeluarkan pada 3 Julai 2020.

Latar belakang
Selepas kejayaan single terdahulu seperti "Anta Permana" dan "Terang", Siti Nurhaliza mengumumkan akan muncul dengan single terbaru dalam tempoh terdekat. Siti mendakwa perlu menunggu rakan duet Kmy Kmo dan Luca Sickta yang terlewat 30 minit pada hari rakaman "7 Nasihat". Siti yang tiba dahulu di studio rakaman, terpaksa menunggu mereka yang kelam-kabut hingga sesat mencari lokasi premis. Ini merupakan kali kedua Siti membawakan lagu berentak hip hop selepas kali terakhir kali terakhir tampil dengan lagu irama hip hop bersama Too Phat, bertajuk "Dua Dunia" pada 2005, Siti mengaku tidak mahu ketinggalan dengan peredaran muzik semasa. Siti berkata mengenai lagu ini:

Siti mengumumkan pada Jun 2020 bahawa beliau akan merakamkan muzik video untuk lagu "7 Nasihat".

Nilai murni
Menerusi akaun Twitter miliknya, Siti mendedahkan nilai murni menerusi satu kicauan. Antara nilai dalam "7 Nasihat" ialah: 

 Nak berjaya jangan sombong
 Dahulukan hormat
 Jaga lidah dan tulisan
 Jangan lupa diri
 Bersihkan hati
 Berbaik budi sesama kita
 Ingat pesan yang tua

Kicauan lagu ini telah menerima hampir 9,000 ulang kicau dan lebih 10,000 tanda suka daripada warga Twitter.

Keluaran
"7 Nasihat" dikeluarkan pada 20 Februari 2020, ia boleh didapati di semua pelantar digital termasuk Spotify, iTunes, KKBox, Deezer, Joox dan Apple Music. Single ini juga ialah bingkisan awal untuk album studio Siti ke-18 yang dijadulkan akan dilancarkan pada 1 April 2020.

Namun tidak lama selepas ia dikeluarkan, "7 Nasihat" telah dimuatnaik di YouTube tanpa kebenaran Siti. Beliau meluahkan kekecewaannya menerusi ciapan di Instagram dan meminta ramai pihak agar memadamkan video tersebut dan menghormati karya orang lain. Beliau juga meminta agar para peminat membantunya dengan cara membuat laporan terhadap akaun YouTube terbabit.

Format dan senarai runut
 Muat turun digital
 "7 Nasihat" – 3:39

Persembahan carta

Sejarah keluaran

Rujukan

Single 2020
Lagu Siti Nurhaliza